Digital-Divide-Data/Luhya-ASR-Data-subset huggingface dataset:
Mu isambo ye lichesa, bamama babetsanga nende fimwero khandi nende luteru.
Bamama bosi beboyanga tsilesu khufunikha shirifu nende khandi mushibuno.
Mumasika bakofu bwafwalanga tsikanzu tsiabu etso sa nende likoti limali khandi nende indabushi mumukhono.
Bamama fwalanga tsileso ne bamala baboya ileso yindi munda khwekesia shibera.
Bamama baboyanga fitambaya irangi yosiyosi ya baba nibenya khumurwe.
Bakambi fwalanga tsikanzu nende likoti shinga bafwalanga nibatsia mubucheni bwo luyali.
Mukhushebwa musinde niyauchisibungwa yafwalanga shinyasa, tsinyimba khumukhono nende mashindu.
Murebe yafwalanga lisero lie ing'ombe khumikhono nende ikofia ye lisero khumurwe.
Murebe ne mushebi we shimali washebanga bana bauchisibwe nebakasibwa khushebwa.
Musinde ne musiani ushiri khushebwa niyenya khushebwa niyakhamala khuuchisibwa.
Mufulu ne musiani ushereberwe nashiri muirumbi ashiri khuona.
Irumbi ni fise fio mundu khuchaka shinga asheberwe khula shinga abololwa khwisasia nende bashie.
Mufulu yabololungwa mwesi kwe ekhumi nende khabiri niyakhamala miesi chine naba naonere.
Mufulu niyakhabololwa nakholera isambo yo khukalukha alala nende bashie.
Basiani basheberwe fise filala nomba musimu mulala balanguungwa mbu abakoki.
Musiani usheberwe yaboyuungwa ileso kho yaleyikasia tawe khula shinga alaona.
Muchimba we ifula yalitsinji mundu uli nende mani kokhuchimba ifula.
Mundu wo khuchimba ifula yayinyiinjia mani ako khurula khu mwikho waye wachimbanga.
Muchimbi we ifula yatsitsanga khuchimba ifula nali shikenyi chulu.
Ifula yachimbirungwa mushitsuru fise fie shiro nomba shitere ilalli fise finji yachimbuungwa mushiro.
Fise fio mukhana khumanyisibwa inyanga ye iseresi yabooyungwa tsileso nafunikhwa khalala nende bakhana bashie.
Nibakhaboywa nibarerwa imberi wo musiani kho musiani yaule mukhana uba niyetsere khumanyisibwa.
Bakhana bosi baboyuungwa tsileso tsifwanana mwalo nende mukulu.
Makumba ko mufu kakholuungwa buli mwikane bakambi bafwalanga ikanzu.
Bafwalanga nende ikofia ya moya khumurwe khalala nende ishuka iboyerwe mushirifu ibura khumabeka.
Bakhasi shibafwalanga filaro tawe ne basenanga sa firenje fikhaya asi.
Mumakumba, bandu bakhupanga bukhana balitsinji nende shiriru khandi nende litungu.
Bopi bu bukhana nende bashini bafwalanga tsikengele musfirenje nebashina.
Isukuti yosi yopuungwa mumasika nende khuteshiania ne bopi bafwalanga tsingubo.
Tsingubo etso tsiabetsanga lishati nomba itishati ifwanana nende lisero lie ifisi.
Bashini be isukuti fwalanga owalo mushibuno alafu mukuli basatsa batonya shikhaya nomba bafwale lishati.
Bakhasi baboyanga owalo alafu mushirifu baboya tsileso khufunikha tsimbere.
Mumakumba ka arusi bene makumba bafwalanga tsingubo tsie ikala ra rachari.
Tsinyanga tsinendi bandu fwalanga tsingubo tsiaukhane nende tsia bandu bakhale.
Buli isambo ili nende irangi ye ingubo nende khandi shifune shichira ingubo yene eyo ifwalwe.
Isambo yo khulola nomba khutira mwana ikholuungwa nende bandu be shikhasi.
Mwana aloluungwa mukhasi wibuule niyakhamala tsinyanga tsio bumanyuru.
Bumanyuru buwetsaanga mukhasi wibule niyakhama miesi chitaru.
Bumanyuru ni fikhe khurula shinga mukhasi yebula paka shinga amala miesi chitaru.
Miesi chitaru ne chiakhawa kho mwibo abe mulekhule kwesasia nende bandu bandi khandi nende khukhola tsikasi tsindi.
Bandu balolanga mwanana ne bamama bebusi bo mwibo, bakhana babwe nende bamulamunyine.
Inyanga yo khulola mwana, bamama bafwalanga ingubo irambi yula mufirenje ye ikala yosiyosi.
Boyanga shitambaya khumurwe, nebafwala isweta ne khandi bachinga linyinya mumikhono.
Bamama shibafwalanga filaro fiakulu mbu tsikhilis tawe khuba batsia wo mukhana wabwe.
Bakhana nende balamunyine bafwalanga marinda kalali marammbi shinga ka bamama.
Bakhana fwalanga filaro fiosi fiosi fiababa nibenya.
Marinda kene ako kalitsingi irangi yosiyosi yo mukhana aba niyeulire khufwala.
Ingubo imali shiyafwaluungwa muisambo yo khutira/khulola mwana tawe.
Bandu bo khulola mwana bachinganga shimweo shilimo findu fio khweresia mwibo.
Shimwero eshio shialitsingimo imere, inyama isike (muranda), tsinyeni, tsinuni, tsinjuku nende tsiambade.
Shimwero shilimo fikhannwa shiafunikhungwa nende shitambaya shia rachari.
Bandu bo khutira mwana bachinganga fikhanwa fio mwana wibulwe.
Fikhanwa efio ne tsingubo tsimbiakha tsio mwana uba niyebulwe, tsia bana bashie, papa nende mama.
Mukhaso nashiri inda nashiebula yafwalanga kurinda kubangufub kulamtirire.
Mukahsi niyebula naboya ileso munda kho inda ifinye ikalushe khalala.
Mandu bo khulola mwana baksiribuungwa fiakhulia neballia.
Bachingiranga mwana libafu lio khwisinga khandi nende itaulo.
Nibakhamala khulia ne basinga mwana nibamala bamufwala tsingubo tsimbiakha tsiabetsere natsio.
Babdu betsere khulola mwana basebulungwa tsileso nibabwawo natsio.
Khubatisia- Tsinyanga tsinendi bana babatisibungwa mukanisa ya bebusi balamangamo.
Mama niyakhamala tsinyanga tsio bwibo nabukula mwana atsia khubatisia.
Mukhubatisia khwene okho mwana akhabirungwa basinjiriri baye.
Basinjiriri bo mwana ne bebusi ba bubatisio ne bosi babetsanga bakristayo be ikanisa ndala.
Inyanga yo khubatisia mwana, bebusi bo mwana, basinjiriri nende mwana mwene bafawalanga ingubo ya rachari.
Bebusi bo mwana bainyiinjia shikhanwa shio mwana khu mukhulundu mwana niya khabatisibiwa.
Fikhanwa fianungwa ne miruko shinga tsingokho nende tsisende.
Mukhulundu yeresinjia mwana lira namala amusayira tsikhabi.
Mutsikanisa shinga Anglikani nende catsoliki mwana namaala yabatisibwa nelano alarebwakho mukhono.
Muanglikani, mwana niyakhosia miika ekhumi nende khabiri nachaka khweka shinyasio.
Mwana achakanga shinyasio niyakhaba mundu unyala khwaukhasia makhuwa mabi nende malayi.
Mushinyasio mwana yechesibuungwa makhuwa ke idini yaye nende shinga akhoyerwe khuchenda shinga mukristayo.
Mwana niyakhamala shinyasio narebwabkho mukhono nende mupiskopi we idayosesi.
Khurebwakho mukhono khulolesinjia mbu mwana urerirwekho mukhono ne mukristayo umanyire bukristayo.
Inyanga yo khurebwakho mukhono, mwana urebwakho mukhono afwalanga lirinda lia rachari naba mukhana.
Naye naba nali mwana musiani nafwala lishati lia rachari nende ilong'u imali.
Mwana niyakharebwakho mukhono nelano achaka khusita khwisabo.
Inyanga yo khusuta khwisabo, mundu utsia khwisabo afwalanga ingubo indafu/rachari.
Isambo yo khusaheba yosi ifwalungwa tsingubo tsiaukhane khulwa busangali bwe inyanga eyo.
Tsinyanga tsino bandu bashebuungwa mutsinjira tsibiri tsiaukhane nende khushebwa kwa khale.
Mwana anayala khusheberwa musubutali nomba ayirwe mukanisa nomba musukuli nende bashie.
Mwana ayirungwa musubutali nende mwibusi nashebwa nende mushirishi nasirikhwa nabwao.
Ingo alindungwa nende mwibusi nakasusibwa musubutali paka shinga aona.
Mwana nasheberwe aboyuungwa ileso yonyone neshafwala isuruari tawe kho alekhe kheyikasia.
Khushebwa kwe ikanisa nomba musukuli, abakukhani bemiriranga isambo eyo.
Bana basheberwa musukuli nomba mukanisa wababa nibakhung'anire nebasayirwa.
Bana abo nibakhashebwa nibatonya muskuli nomba mukanisa khulwe tsinyanga ekhumi.
Tsinyanga etsio bakukhani babechinjia makhuwa ke idini nende ko bulamu bwe isaino.
Tsinyanga ekhumi nitsiakhawa nebakasia isambo ingali nefiakhulia fikasibwa.
Bana basheberwe, bebusi, bekho nende makukhani bamala balia alala.
Bana bene abo bayeresibuungwa fikhanwa nende bandu betsere khulwe isambo.
Inyanga ye isambo eyo bandu fwalanga tsingubo tsie irangi yosiyosi ilali imali.
Bafulu bafwalanga tsingubo tsimbiakha tsia baba nibakulirwe inyanga yene eyo.
Bakukhani bafwalanga tsingubo tsio bukukhani inyala ye isambo.
Khuteshia khwe shikhulu khwosi ne isambo ikholuungwa mutsinjira tsiayo.
Inyanga ye iseresi musiani niyeetsa wabu mukhana khumanyisibwa afwalanga ishuti.
Ishuti eyo inyala khuba irangi yosiyosi ilali imali tawe.
Musiani abukulanga bashie bolubaka lwaye nibamkoba wabu mukhana.
Betsa baye bamukobere bosi bafwalanga tsihuti nende mashati.
Tsishuti tsinyala khuba tsie iranga ye shikoshakoshe, rachari, papo nomba ikala yindi.
Musiani niyakhebuula wabwe mukhana nelano bakofu batsia khukhwa.
Inyanga ye khuira ikhwe bakofu bosi bafwalanga tsishuti nende filaro fifunikha firenje.
Bandu bewabu mukhana lano bamalanga bekasia khusebula mukhana wabwe.
Inyanga yo mukhana khusebulwa, ye khalala nende bakhana bashie bafwalanga marinda.
Marinda kene ako kabetsanga ke irangi yo mukhana yaule kulwe isambo eyo.
Bakahana baboyuungwa tsileso tsifwanana nibafunikhwa paka mumoni.
Bakhafunikhwa nebarerwa imberi kho musiani yaule mukhana waba niyenya khuteshia.
Mama wo mukhana nende bamama bashie befwalanga tsingubo tsio luyali tsirambi tsie ikala yosyosi.
Khuteshiania khwa serikali khukholungwa muinjira yaukhane nende khuteshiania khwe shikhulu.
Musiani nende mukhana nibakhamala khuwinjana ne musiani yana ikhwe wabu mukhana.
Niyakhana ikhwe bebusi nibakhafuchirisiania nibatsia mwofisi ya sirikai nomba mundu we tsisheria.
Musiani nende mukhana balimasibwa imberi wa bebusi babwe nende nende khandi baloli babwe.
Bebusi bafwalanga tsingubo tsio luyali tsie irangi ya beulire.
Bateshianiye bosi bafwalanga shinga beulire nomba mukhana anyala khufwala igawuni ya rachari.
Inyanga ya arusi musiani afwalanga ishuti ye irangi yosiyosi yalali imali.
Muloleri waye we shisatsa yesi afwalanga ishuti ifwanana nende yo musiani uba nalia arusi.
Basiani bakobere washie khuteshia bafwalanga tsingubo tsifwanana tsie irangi iba yaulwa muarusi.
Mweya afwalanga igawuni ya rachari nomba ya krimu.
Bakhana bakobere mweya bafwalanga tsingubo tsifwanana tsie irangi yaulwa.
Bebusi bo mukhana nende musiani bafwalanga tsingubo tsio luyali.
Bana bo khushina bosi bafwalanga tsingubo tsifwanana ne tsibetsanga nende irangi ifwanana nennde yabakhana.
Bana beshesiani bayiranga tsimbeta bafwalanga tsishuti .
Mundu ufwalirwe nomba ugrajuetere afwalanga igawuni yaba nayeresibwe mukoleji nomba iyunivasiti
Igawunin yene eyo inyala khuba ye irangi imali, ya blu nomba ya nashikoshekoshe.
Mundu umalire idigri afwalanga igawu i, ikofia nende mushipi kumabeka nikutsia asi.
Mundu umalire idiploma afwalanga gawuni nende khandi mushipi.
Irangi yo mushipi ilondakhananga nende ikosi yo mundu aba niyechere nende khandi ikoleji nomba iyunivasiti.
Iyunivasiti shinga Kenyatta, Mundu wechere khwekesia yaani mwalimu afwalanga mushipi kwa bluu.
Mundu umalire isatifiketi afwalanga igawuni yonyone. Mweneyo safwalanga mushipi nende ikofia ttawe.
Khuyabira yaani masika ne isambo yo khusebula mundu uba ufwire.
Mubulukha, khuyabira mundu khubetsanga isambo ikhongo yo khumusebula.
Inyanga yo khuyabira mundu, bandu bafwirirwe bafwalanga tsingubo tsimali.
Fise findi banyala bafwala tsingubo tsia rachari nibeulire khutsifwala.
Mundu wenya khuyabirwa nali musatsa nafwasibwa ishuti imali alali shaboywa itayi tawe.
Afwasibuungwa lishati lia rachari khandi nende isanda ya rachari.
Isanda ne ingubo ili shinga shitambaya yo mufuuafunikhuungwa niyakhamala khurebwa mulisanduku.
Mundu yesiyesi ufwire naba musatsa nomba mukhasi ni mukukhani ayabiruungwa nende tsingubo tsio bukukhani.
Mundu mukhasi nomba we shikhana afwasibuungwa lirinda lia rachari.
Mukhana mwene oyo nomba mukhasi oyo yesi afunikhuungwa isanda ya rachari.
Mubwimbikiti isanda ibetsanga ya racharu ne ni lazima mundu ayabirwe nayo.
Mundu mukhasi si sakhungwa nashukire liswei tawe, anyala khubekwa nomba lirimbululwe.
Mwisabo lia masika bandu bafwalanga tsingubo tsimali nomba tsia rachari.
Tsingubo tsio bukukhani ne tsingubo tsifwalungwa nende bakambi nibali khubwali.
Tsingubo tsiene etso tsibetsanga tsie tsirangi tsiaukhane khulondana nende ufwalire khandi nende fikhe.
Mupiskopi afwalalnga lishati lia pingi nomba papo nende ikola mwikosi.
Abetsanga nende ikofia khandi nende musalaba mwikosi.
Afwalanga ikanzu indafu, ya krimu nomba yelo natira indabushi ya Musa.
Ikanzu ya papo ifwalungwa nende mupiskopi buli lwosi, yaani tsinyanga tsia kawaida.
Afwalanga ikanzu ya redi tsinyanga tsia kufwa khwa Yesu nomba isambo ye ikanisa.
Afwalanga lishati lia pinki inyanga ya masira nomba naba nakhola ibada yo khusikha.
Mukhulundu afwalanga ikanzu imali mumasira nomba nakhosi ibada ye masira.
Ikanzu indafu ifwalungwa mumisango chiosi shinga arusi nomba lisabo lia arusi.
Bakhulundu bafwalanga lishati lia nashikoshekoshe nomba limali.
Lishati limali libetsanga lia masrira nomba masika nomba nibakhola ibada ye lisabo lia masika.
Tsinyanga tsio khusanda khwa Yesu, mukhulundu afwalanga musipi kwa papo.
Tsinyanga tsia kawaida sa, mukhulundu afwalanga mushipi kwa grini nomba krimu.
Isambo yo khwibulwa, bandu balichirwe bafwalanga tsingubo tsie irangi yaulwe nende mwene isambo.
Tsinyanga tsio khwibulwa kwa Yesu yaani krismasi bandu bakula tsingubo nende filaro fiyakha fie ikala ya benya.
Isambo shinga yokhusangalira mundu naba asiro yani baby shower bandu bafwalanga tsingubo tsi ikala yaulwe.
Tsisambo shinga khuulukha khukhola ikasi yaani khuritaya, khwinjisia inyumba nende tsindi bandu bafwalanga shinga beuire.
Tsingubo tsifwaluungwa mutsisambo tsibetsaanga tsio luyali.
Mubulukhya likuru ni mundu wemeere nomba ulindanga shikwenyi na anyala khuba musatsa nomba mukhasi.
Shikwenyi ne abulekha nomba abuundu we tsifamilia tsimenyere murisafu ni tsirukwa nende likuru.
Isabcounti ya Matungu ili nende fikwenyi finji khalala nende Indangalsia.
Likuru lia indangalasia no musatsa ne elira liaye ni George Obago.
George ni mukuru musangafu sana na akholeranga khalala nende bandu mana bamuchama sana.
Likuru ni mundu wo mukhono wo mwami, niye urumuungwa nende omwami khumukholera tsikasi tsinditinditi
Mukhana we mushikwenyi naba nanyolere musatsa niyenya khutekha, bakofu be wabu musiani nibetsa khureba ikhwe likuru we shikenyi paka abeo shinga mulala khu bakofu be wabu mukhana.
Likuru yananga tsikhabi khumusiaani mushikwenyi naba nateshia.
Mwana niyebulwe mushikwenyi likuru niwananga lira lilondana nende bandu ba khale kho lwibulo lutsiririre.
Bandu nibakosana mufamilia, likuru nulangungwa khukasia mulembe nende khurera bulala.
Mukhasi nende musatsa nibasolana nomba nibalafuchrisiana tawe bakhoywa khusitakana khu mukuru kho akasie amakhuwa.
Mundu niyenya khukusia indalo mushikwenyi, likuru nubetsanga muloleri wabu.
Khandi mundu mushikwenyi niyenya khukusia indalo, areraanga mundu wa yenya khukusiria likuru amulole kho amumanye.
Ikasi yokhulinda bakhasi ba basatsa bafwa nende baana bauma bebusi ibetsanga you lukuru khumanya mbu bana bene abo nende bakhasi balia khandi bana batsia musukuli.
Isambo yo khufuna findu shinga matuma nende firache findi yemererungwa nende likuru.
Isheree (Isambo) yo khusheba mwana ikasibuungwa nende likuru we shikwenyi.
Mundu yesiyesi nafwa mushikwenyi, bandu bo mundu ufwirirwe bayiranga likhuwa khumukuru ne mukuru ayira khu mwami kho bakasie isatifiketi yokhusikha.
Likuru niwemeranga milukha chiba nichikholwa mushikwenyi shinga masika, khulanga mwana nende findu nga ishira.
Mundu niyenya khukusia indalo natsia khu likuru ne likuru amukhonya khukhaba mukuli.
Likuru yananga tsikhabi khu tsifamilia tsishiri tsindoro nende khandi amechesio.
Nabongo Mumia Shiundu yali mung'inang'na wa ba lukhya lukongo lwa bawanga Mumias.
Nabongo Mumia yebulwa mwaka 1849 mu shikwenyi shialangunwa mbu Itookho shili Mumias kulwe isaino.
Yameenyanga lukongo lwa Mumias mana lwakhula niba isenta ya na bandu khukhola tsinganga.
Yali muruchi mukhongo khandi mulobole mubawanga wali nende luyali sana.
Nabongo Mumia yachaka khuruka khuruka mwaka kwa 1882 paka 1849 kho yaba mung'inang'ina khilwe miak 67.
Yali mung'inang'ina wa saba mu buruchi bwe buwanga.
Nabongo Mumia yamanuikhana khulwo khuchama basungu nende khandi khukholera nabo alala.
Shinga muruchi wa bawanga, Nabongo yali nende findu finji fyo khukholera bawanga.
Nabongo Mumia yachamisibwa nede idini ya baislamu, yakhonya baislamu betsinganga Mumias.
Nabongo yalanga nasolosia abaarubu bamala bamukhonye khu tsimbia tsiali tsimunyasia nga banyolo.
Yakhonya basungu khurofia mapesa shinga yali nakholera khalala nabo.
Eshiembekho ne abundu wa wabawanga bakheyoraanga buruchi nende bang'inang'ina ba khale.
Shiembekho shili abundu alangwa mbu Matungu mu lukongo lwa bawanga.
Bang'inang'ina wa bawanga bali mbu Nabongo Wamukoya, Nabongo Shiundu, Nabongo Shitawa nende Nabongo Mumia Basikhwa Mushiembekho.
Shirindwa shia Nabongo wanga, mung'inang'ina wo khuranga wa bawanga shiasutibwa abundu ne si shili khalala nende firindwa fya bandi tawe.
Shiembekho shiafungulwa mmwika 2008 nende mwimirisi Raila Odinga khalala nende mung'inang'ina wa bawanga Peter Shitawa Mumia II.
Shiembekho shili Mundalo ye tsieka likhumi lala nende tsibiri ne ili nende tsinyumba tsisinyinji.
Shiembekho shilindungwa nende bemirisi ba bawanga ne khuliwo khutsiririsia milukha chiabu.
Findu fili mushimbekho ni khalala nende mafumo, tsingabo, ibendera ya Kenya.
Mundu yesiyesi naba niyenya khulola findu fili mushiembekho anyala yatsia inyanga yosiyosi.
Mundu shakhoyerwe khulipa mapesa nali niyenya khwiinjira mushiembekho tawe.
Nabongo Mumia niwali mung'inang'ina wo khumwisho khusikhwa mu shiembekho.
Nabongo Mumia yafwa omwika 1949 nali nene miika imia.
Itawuni ya Mumias yakulirwa lira liaye liabakalukhania muluswairi.
Mwami ne mundu wemere lukongo nomba ilokeshoni.
Matungu ili nende tsilokesheni tsinyingi shinga Indangalsia, Koyonzo, Kholera
Mwami we ilokeshoni ye Indangalasia ne mukhasi na alangwa mbu Roselida Okello.
Roselida Okello yakharuka ilokesheni khulwe miika chibura likhumi.
Yachaka nende bwami butiti kho nasuta akulu naba mwami mukhongo.
No mukhasi mulu khandi bandu babola mbu buruchi bwaye shino bulayi tawe mana sibamuchama tawe.
Khalala nende tsikasi tsio mwami ne khwimirira makuru nende abami batiti.
Tsinyanga tsio mubasu mululu, ifula yinji nende shimiyu, mwami akhonyanga bandu khubakhabira, fyakhuli nende misaada chindi.
Mundu nafwa mulukongo, mwami niwaandikanga ibarua yo khumanyisia bakhongo baye kho bene mundu banyole isatifiketi yo khufwa.
Mwami ni wananga ibarua yo khulekhula mundu ifwire ayabirwe.
Mwami yandikisinjia bandu bafwa nende bana bebulwa mulukongo lwaye.
Mwami alakaanga ibarasa kho yeresie abandu macheni karula mu buruche bukhongo buli mbu sirikali
Mwami alangungwa mustsisukuli khulinga miradi shinga khumbakha tsikilasi.
Tsikesi tsio indalo tsishirire mwami mutiti tsiirungwa khu mwami akasie mulembe.
Ne ikasi yo mwami khumanya mbu mulembe nende bulala fili mulukongo lwaye.
Mwami akhonyanga sirikali khutinyisia malako kayo khubandu bo lukongo.
Tsinyanga tsio khuulukha shinga Madaraka day nomba Leba day,mwami yoongosa bandu khukhola findu mulukongo shinga khuraka misala.
Mundu naba niyenya ayeresibwe shitambulishio atsia khumwami narula khumwami mutiti no ,mwami ayira findu imberi.
Mwami akhonyananga nende likuru nende mwami mutiti khulinda bana bauma bebusi nende bkhasi ba basatsa bafwa.
Mayendeleo kolukongo kemirirungwa nende mwami kho lukongo lukhule.
Mwami mutiti ali akulu wa likuru na asi wo mwami.
Mwami mutiti ni mundu wo mukhono wo mwami arumaanga khubandu mulukongo.
Mwami mutiti arukaanga mu lokesheni inditi.
Ilokesheni yanje ilangwa mbu Indangalsia no mwami wanje no musatsa ulangwa mbu George Were.
Mwami mutiti akholanga tsikasi tsihirire likuru naye kahndi nitsimushira nayirira mwami.
Mubiwmbikiti, mwami mutiti ni mukhonyereri nomba mulodereri wa mwami.
Mwami mutiti ali khambi nende bandu mulukongo khishira mwami mwami mwene.
Bundu nafwa mulukongo, mwami mutiti niwandikisinjia namala ayirira mwami mera ko mundu aba nafwire.
Mundu naba niyenya shitambulishio natsia khu mwami mutiti no mwami mutiti yandika ibarua yo khufuchirira mbu yamanya mundu wenyanga shitambulishio.
Mwami mutiti ni mukhongo wa likuru, kho niye wimirira bakuru nababolera shia bakhola.
Tsikesi ntsinditi mulukongo tsiyalungwa nende mwami mutiti kho tsitise khu mwami nitsiakhashira mwami mutiti
Mwami mutiti niye ukhoyerwe khurera mulembe mushikweny khubera ali khambi nende bandu baye.
Mwami mutiti ayiranga tsiripoti nende khandi makhuwa kosi nende findu fikholeshe mushikwenyi khu mwami mukhongo.
Ibrasa ilangungwa nende mwami mutiti nabolera bandu makhuwa ko buruchi nende khandi macheni kaba nikaliwo.
Ne ikasi yo mwami mutiti khumanya mbu bana bosi mulukongo batsitsanga musukuli.
Mwna yesiyesi ulasomanga tawe, mwami mutiti akhoywa khumuira musukuli nomba abolere mwami mukhongo mwana mwene akhonywe.
Mundu niyenya khukaba basiani baye indalo, mwami mutiti alngungwa abe muloleri ni khandi yana mechesio shinga mukunda kukhoyerwe khukabwa.
Mufikwenyi findi, mwami alangungwa khwimirira isambo yo khusheba mwana.
Mwami mutiti atsubaanga nabdu khukhola miradi mulukongo shinga khuruka tsingokho nomba tsingo'mbe
Mundu nakhukosera mushikwenyi, okhoywa khuira maliriro wo mwami mutiti kho akasie makhuwa.
Nonyola mwifwi mushikwenyi nomba mundu nakhwibira nomuira womwami mutiti.
likuru yaulungwa nende mwami mutiti, naye mwami mutiti nende mukhongo sibaulungwasa tawe. Barumanga tsibarua tsio kwaulwa.
Likuru we shikwenyi akhiywa khuba mundu we shikwenyi shiene eshio, yaani mundu wo luiyaa lwa abwene khao.
Mwami nende mwami mutiti bakhoywa khuba bebulwe bwa lukongo lwa barukaanga.
Khukulikha ne isambo yo khweresi mwana wibuulwe lira lyo luyia.
Mwana wibulwe nashiri mutoro ayeebungwa ingulkho itsire mumaloro.
Ingulkho ne elira lyo luyia lyo mwana ayeresibuungwa nende bakofu.
Khale khukulikha mwana kwachakanga mwana mwene nashiri khwibulwa.
Munda wenya mbu mwana akulikhwe lira liaye yaleranga maloro mwana nashiri munda ya nyina.
Maloro ketseranga mu kukhu wo mwana, senje, nomba bebusi bo mwana.
Maloro ako kalitsinji ko mundu yeisiyesi wambi mumatsai ko mwana.
Yaani mundu walorungwa yaliitsinji mwikho wa ambi wo mwana wenya khukulikhwa.
Bulukya, ingulikho yarulanga buleka wosiwosi, wa papa nomba mama wo mwana.
Ingulikho shine elira liayeresibuungwa mukanisa tawe khuba tsikanisa tsalitsingiwo tawe.
Khale tsikanisa tsishietsa, mundu yatonyaanga nende lira le ingulikho nende lio luhya.
Mundu niyakhamala khulora nabula lira lio mwana khubebusi nelano balinda mwana yebulwe.
Nali papa wo mwana niwalora nabolera mama wo mwana nomba nali mama nilora nabolera papa.
Mwana niyakhebulwa ne isambo yo khukulikha ikasibwa nyakhamala miesi chitaru.
Mwana yayebuungwa lira muisambo shinga maloro kalera.
Tsinyaanga tsia khale, malori kainyanga khulera mundu waafwa uli mwikho wo mwana.
Khusunga mbu ingulikho ya khake mubuluhya yaliistingi yo mundu wamala khukora.
Bandu basubiranga mbu khukulikha mwana mundu wafwa ni khutsiririsia bulamu bwo mundu mwene oyo.
Yaani khukulikha mwana mundu wafwa ne shilolero shio khutsiririsia lubwilo lwaye.
Mundu wafwa niwaleranga malori kho akulikhwe mwana waba niyenyere.
Mbanga ko mwana ulamanyishe inono yanyasinjia khiwbuula paka inono ibulwe.
Baliwo bebusi nomba bekho bo mwana balaroraanga tawe ne ingulikho yamalanga inyasie mwana.
Ingulikho yanyasinjia mwana nashiri mutoro na anyala khulira luwono narusiamwo khung'aya.
Mwana ntsiririra khulira nende khung'aya ingulikho nishianyolekha anyala khufwa.
Mwana wa maloro kaleetsa nashiebulwa, bakofu bekhoneraanga tsinjira tsibiri khumanyisia ingulikho yo mwana.
Injira yo khuraanga bakofu batsitsaanga khumulakusi kho alakule ingulikho yo mwana.
Injira yo khubiri bakofu balanganga mufumu niyeetsa mwitala khufumula ingulikho yo mwana.
Mufumu niyakeetsa nayema tsingokho tsibiri, itaywa nende isenywe.
Tsingokho tsiene etso tsilanguungwa ameera ka bekho baaambi bo mwana shinga kuka nende kukhu.
Tsingokho etso tsitupukungwa khushitsaafu shie inyumba paka tsiule khushisuli.
Tsinyumba tsiosi tsia khale tsialitsingi tsio bunyasi, mbaati shikabetsao tawo.
Tsingukho nitsiakhola khushisuli netsilaywa mera kabatsiyeresibwe.
Ingokho yatonyaanga khuhsitsuli niyo yalitsingi ingulkho yo mwana.
Ingulikho nilali khumera ketsingokho tsibiri etso netsingokho tsiosi tsishuka khushitsuli.
Tsingokho netsiakhashuka nikhandi batsilanga mera kebuleka wo mama wo mwana nebatupa khushitsuli.
Bakalushiraanga khutupa tsingokho paka banyole ingulkho yo mwana
Ingulkho yakhanyolekhana ne isambo ikasibwa ne mwana akulikhwa lira lie ingokho itonyere khushisuli.
Inayanga yo khukulikha mwana yalitsingi isambo ikhongo ne fiakhulia fiatekhuungwa.
Ingulikho niyalitsingi yo mundu musaatsa, itaywa yasinzuungwa nibakofu basamba.
Ingulikho nili yo mundu mukhasi, isenywe isinzwa niyeresibwa bakofu basambe.
Fiakhulia findi fiosi fiakasibuungwa shinga ingokho yo khutekhwa nende busuma.
Mlawa kakasibuungwa ne bakofu balamala banywa khulwe isambo.
Inyanga yo mwana khukulikhwa yakhoombibuungwa bushi nende ipilipili.
Bushi bwekesinjia makhuwa manulu ko mwana alakana nako mushibala.
Ipilipili yekesinjia makhuwa malulu ko mwana alakana nako mushibala nakhula.
Mushibala khuli nende makhuwa malayi nende mabi kho mwana yamanyisibuungwa.
Mwana yakheresibwa lira nibamulaya ne lano bamweresi fikhaannwa.
Mwana yayeresibuungwa fikhanwa shinga fiakhulia fia mama waye alalia nashiri mubwibo.
Findu firuche shinga tsingokho fiosi fiayebuungwa mwana shinga fikhaanwa.
Mwana musiani nakulikhwa bopaanga tsinyami tsirano
Mwna mukhana yoperuungwa tsinyami tsine nakholerwa isambo yo khukulikhwa.
Mwana yakulikhuungwa mama niyakhamala fise fio khurusia mwana rwanyi.
Mwna yarulanga rwanyi niyakhamala miesi chitaru, yaani mama niyakhaona.
Mwna niyakhebulwa, yachakanga khulaywa ingulikho nashiri kata khukulikwa nende isambo.
Papa wo mwana niwachakanga khuilaya mwana lira lio luhya nomba ingulikho,
Isaambo yo khukulikha lano yakholuungwa luunyima mwana niyakhalaywa nende samwana.
Khandi isambo yene eyo lazima ikholwe mama wo mwana niyakhamala tsinyanga tsiaye.
Fise findi bebusi bo mwana baloranga ingulikho yo mwana niyakhamala khwibulwa.
Yaani khu bebusi bandi maloro ketsanga mwana niyebulwe.
Mundu ushiri mulamu siyali anyala khurera malori mbu akulikhwe tawe.
Mwana niyafwitsanga nashiakulikhwa, paka akulikwe nende isambo kho asikhwe.
Mwana musini yali anyala khuyeebwa ingulikho yo mundu we shikhasi.
Mwana mukhana yesi yali anyala khulikwa mundu we shisatsa khulondana nende maloro.
Inyanga ye isambo yo kukulikhwa, mwana yasinguungwa nende senje nomba kukhu.
Khusingwa okho khwechesiinjia khuchakam bumau buyia khu mwana.
Mundu usingire mwana yatonyaanga nende libafu lio mwana asingirwemo.
Mundu usingire mwana yayebuungwa isabuni nende murungeti khumeta khu libafu liatonyere nario.
Mwana alayuungwa makhuwa ketsikhabi shinga imere nende miruko.
Nibamulaya imere shinga matuma, mioko, bule nende mabere baba bamusayira tsikhabi tsie imere
Nibamulaya nende miruko shinga tsing'ombe baba bamusayira khuba nende ikhabi yo khuruka.
Bamusayiranga bulamu buraambi kho inzibulo yaye yosi inyole khukula nende khubangukha.
Khandi mwanaya oyo asayirungwabulamu bwo bwami kho anyole khuruka niyakhakhula.
Isaambo yo khukulikha mwana yemerirungwa nende kuka wo mwana, uli papa wo papa wo mwana.
Kuka wo mwana niyaafwa ne isambo yemerirwa nende senje wo mwana.
Mwana yayeresibuungwa mera kabiri: Lira lie ingulikho nende lira lio luyia.
Mundu yayeresibuungwa lira khulondokhana nende fise fia yebulwe nomba masaa.
Mwana wibulirwe khunjira alanguungwa nanjira nali mukhana, naba nali musiani nalangwa Wanjira.
Nanzala ne mwana mukhana webulwa tsinyanga tsie inzala naye Wanzala ni mwana musiani webulwa munzala.
Mwana wibulwe mushitsiambo alangungwa mbu Adhiambo naba mukhana nomba Odhiambo naba musiani.
Mwana wibulwe tsinyanga tsie lichesa alanguungwa Nechesa nali mukhana alafu Wekesa nali musiani.
Mwana wibulwe tsinyanga tsie ifula alangungwa Nafula naba mukhana ne nali musiani nalamgwa mbu Wafula.
Nasimiyu ni mwana mukhana webulwa tsinyanga tsie shimiu ne nali musiani nalangwa mbu Simiyu.
Makhwana kayebuungwa tisngulkho tsiaukhane khulondana nende maloro.
Makhwana ne bana bebulwa fise filondane ne bachingwa munda ndala fise filala.
Makhwana kalangungwa mulongo nende mukhwana kata nibali basiani bosi nomba bakhana.
Mwana ulonda makhwana alangungwa Akello naba mukhana naye nali musiani nalangwa Okello.
Makokha ne lira liyebuungwa mwana wibulwe nasukunwa nende nyinamwana.
Mama wo mwana oyo anyala khusukuna mwana naba nalola mbu mwana oyo yebulwe nende fisirani.
Laano mundu utola mwana uyo aba alamulaanga mbu Makokha .
Mwana webuluungwa nafumame yalanguungwa Akumu nali mukhana naye naba nali musiani nalangwa Okumu.
Khukulikha khwe tsinyanga tsio bulaano khwaukhane nende tsinyanga tsia khale.
Tsinyanga tsino mwana akulikhuungwa meera kabura kabiri.
Mwana akulikhuungwa lira lio luyia, lio khubatisia nomba fise findi ayeebwe lie ingulikho.
Tsinyaanga tsio bulaano, mwana akulikhuungwa nende bebusi babe niyakheebulwa.
Bebusi bo mwanan sibarolanga lira nomba ingulikho yo mwana buli lwosi tawe
Kando nende khale, isambo yo yokhukulikha mwana shikholuungwa tsinyanga tsino tawe.
Bene mwana bachakaanga khulaya mwana lira lia benya mwana niyakhebulwa.
Mwana nashiri mutoro nibamuyira muikanisa nabatisibwa nende amera ka bebusi bamulangire.
Tsinya tsinendi shini lazima mwana ayeresibwe mera ke ingulikho tawe.
Bebusi bandi basubiraanga mbu bulano khulanga mwana ingulikho khwalakhola mwana abe nende matsai ko mundu wakulikhwe.
Lano mundu wo mwana akulikhwe niyali wa matsai mabi mwana aba alalonda matsai kene ako.
Khandi bulano bebusi bandi balamaanga nibasukuma matsai ka bandu bafwala ale kho shibalarera maloro ko khukulikha tawe.
Kata mear koluyia kosi leero bebsusi banyala khwamua khweresia mwana nomba khulekha.
Bulaano mwana anyala khweresibwa mera ke shisungu kosi nomba ko bubatisio konyone.
Tisinyanga tsia bulano, mwana paka abatisibwe muikanisa ya nyina nende samwana balamanga.
Meera ko khubatisia mwana mubunji bwako kaulungwa khurula mubibilia.
Bebusi bakhabaanga amera ko mundu wali mulayi nebamala bakulikaha mwana nelano abatisibwa.
Mukhubatisia khwene okho, mwana ayebuungwa bebusi bandi balangwa mbu basinjiriri.
Bainjiriri bo mwana nibo narumbulanga mera ko mwana ko khubatisia khumukhulundu.
Tsikanisa tsikholaanga mulukha kwo khubatisia mutsinjira tsiaukhane.
Khuli nende ttsikanisa tsibatisinjia khulwokhinika mumatsi manji mumwalo.
Tsikanisa shinga Anglican tsiabatisinjia nende matsi matiiti ne bachoranga musalaba khubweni bwo mwana nende matsi.
Tsikanisa tsindi shitsibatisinjia mwana tawe, tsibatisinjia mundu mukhongo unyala kwheyama fionono fiaye.
Fise findi mukhulundu anyala khukhaya mera nomba lira lia bebusi baule nililali lira lilai tawe.
Mukhulundu naloba lira bebusi bo mwana bakhaba lira lindi nomba basinjiri barumbule lira.
Bsinjiriri bo mwana ne bebusi ba khabiri bo mwana ne bakhoywa khukhusia bana muyesu.
Abandu banji Ebuwanga baria Mchimbi we ifula muno, khubera anyala khuchira ifula ikwe tsinyanga tsisabi
Abachimbi ba ifula bakhola ikasi ya khurera ifula tsinyanga tsia mubasu.
Abachimbi ba ifula ba Mumiasi bakhola ikasi ya khuchimba ifula tsinyanga tsia khuraka.
Abachimbi ba ifula ba Bungoma banji bamanya khukasia ebindu bya khuchimba ifula.
Abasiani abachimbi ba Webuye bari banji tsinyanga tsia bulano khushira khale.
Abasiani ba Sirisia bamanya khuchimba ifula ne bamanyikhana buri abundu.
Abachimbi ba ifula banji bamanya khukasia ebindu bya khukasia ifula.
Abasiani abachimbi bari banji tsinynaga tsia bulano.
Abasiani bamanya khukasia ifula bamanyikhana buri abundu.
Abachimbi ba ifula batsitsanga khukasia omuriro omukhongo khuora ifula nikwa.
Echenocho chibetsanga emima emilayi chibasomicha mumatala.
Omusakhulu oyo yatsanga okhulamira omwana oyo eyikhabi eshichila yechesiye emima emilayi.
Ne nibakhakhushesia bario ochipanga tsa ori obulayi .
Onyola okhunyola abandu bakhupanga mberio etsimbakha etsiakhale.
Khandi batsanga okhubola amakhuba akabakhale barumishiranga okhutirisie omwoyo khuyikasi.
Khandi babolanga bali eyimbako shiyibeyanga tawe eschila nisho eshakhulia shefu eshawuli nyanga.
Emilembe abandu nibatsire mukanisa bashesiianinja bali omwami Yesu yetsomibwe.
Onyalanga omukambi niyenya okhushesia libukana kenya abole obulayi bwa Yesu.
Omundu niyanza okhuyinia obuloli yatsanga nende okhumictsomwa omwami Nyasaye.
Namwe abandi babolanga milembe echomwami .
Besundanga eyimbeli nibabola bari omwami Nyasaye nomulayi poo.
Niyili mulikanisa elie ebiroma bashesianinja okhulondana nende eshipindi eshe likanisa .
Mutsinyanga etsie Kwaresma Omukhulundu yetsnga nabola ali milembe echa Kwaresma.
Kwaresma neshipindi eshokhufunga okhulia nende okhwiyimana ebindu byosi efyeshalo niwatse okhumukalushira Nyasaye .
Mushipindi shenesho abandu babetsabga balinya ne shonyala okhumunyola nakhujipa natsekha tawe.
Eshipindi esho shibetsanga eshikhongo eschila omwami Yesu yateswa.
Onyala okhunyola omukhulundu ashesinja ali abandu batakaswa mulembe.
Abakatoliki okhushesienia bario bamanynga bali omwami yesu no bukweli yakhomwa khumusalapa.
Mushipindi esha Paska Omukhulumdu ashesianga abandu nabola ali milembe echa paska.
Paska neshipinndi esha Omwami yesu yakhomwa khumusalaba .
Mushipindi shino shonyala okhunyola abandu batsire mkanisa nabakhupa obuyoka tawe.
Abandu babetsanga mliyend eschiila Nyasaye omukhulundu wabo abetsanga yakhomwa khumusalapa.
Mushipindi eshakhubulwa khwayesu bashesianga bali milembe ocho omwana yebulwe.
Emilembe chenocho chibetsanga mushipindi esha kwirismasi.
Emilembe chino chibetsanga nende obuyanzi obukhongo.
Mushipindi esha kwirismasi nisho abandu betsanga ingoo wabo okhutsa okhulola shinga abashe bali.
Eshipindi esho abandu basutanga efikhulia efya okhulia mutsifamilia tsiabo..
Kwirismasi ibetsanga nende efimonyo efikali onyala okhunyola omulembe kundi kwitsire.
Omundu atsitsanga nareba ali ekhurekulikho chirani?
Nolola omundu yatsire nende emilembe chenecho ewe manya tsa ori netsimbemba.
Anyala okhumetakho nabola ali chirani mukhuranga kenya wushesie mberio.
Banyala okhutsekha amukulu onyola okhupara ori balifwa elisaa lilondakho.
Ametangakho nabola ali mba nomwana owa chirani amulelile eilipokisi.
Bashesianinja emilembe emisiro nende obuyatsi nibatsa khandi okhutsekha.
Batsanga okhulakaira chirani wabo nibabola ombu yelola eschila bamwendele krismasi eyikhongo.
Batsanga okhukalusia asi esauti nibabola lano ewe rekule .
Emilembe echo chinyala okhukwisa eyinzu eyabandu muyinjira eyili eya bwangubwangu.
Emilembe nichili echaabamama abalejio babetsanga abashere nibalayanga mama Bikira Maria.
Abashere abo babolanga emilembe echa mama Bikira Maria.
Abashere abo bamwitsomianga mama Bkira Maria .
Abashere abo babetsanga nende obuyanzi obukhongo eschila eya mama Bikira Maria nali mama wa Yesu.
Abakotiliki nibenya okhwatsa okhusaya eyirosali batsanga nende okhubola mulembe Maria.
Emilembe chino charula khale eshichia khuli abamaliaka baloleshera Bikira Maraia.
Bamushesia nende obulayi obukhongo okhurula mwikulu.
Bali bamanya bali Bikira Maria niye yenyakha okhuba mama owaYesu.
Omukhulundu yitsa okhubola amakhuba akA bikira maria babolanga mama Bikira Maria niye eshilonje eshilonjinji.
Okhubirira mumama Bikira Maria yebulwa omwami oweshalo.
Babolanga bali khu abamalaika baloleshera mama Maria yali nende oburii.
Bamutinyisia nibabola bali akhayenda omwoyo tawe.
Khuli bamala bario babolera Bikira Maria bali Elizabedi khu nende eyindaa.
Elizabedi yali nende eyinda oyo omwana omusiani.
Mama Birikira aMaria yamua okhutsia okhulola Elizabedi.
Khuli bashesiana omwana muyinda eya elizabedi yaruka nende obuyanzi.
Onyala abana abakhana bashesinja abashe nende omulembe omukhongo nibatirana.
Omulembe kwenokwo kubetsanga omulayi khu abana abawukha tsa .
Abasakhulu banyola abawukha nibakholanga bario banyala okhubakhupa.
Echenecho chibetsanga emima emibi khubandu abakhulundu.
Emilembe echo charulila mubana abesukulu abe etsisukulu etsia amukulu.